Corbeia nova
Vide etiam paginam fere homonymam: Corbeia. Corbeia nova (Theodisce: Corvey, Corvei, Korvei, Korvey) est pristina abbatia Benedictina imperio Romano-Germanico immediate subiecta ad Visurgim fluvium in hodierna urbe Höxter (Rhenania Septentrionalis et Vestfalia) sita. Nova dicta est, ut a Corbeia vetere sive Corbeia Gallica distingueret. Corbeia nova fuit monasterium Carolingiana maximi momenti pretiosissima bibliotheca instructa. Multi monachorum episcopi facti sunt. Saeculo nono decimoque abbatia locus regionis Saxonicae medius in rebus culturalibus, spiritalibus, oeconomicis progressa est. Opus occidentale ex tempore Carolingorum picturis muralibus saeculi noni exornatum anno 2014 ab UNESCO in indice patrimonii totius mundi positum est.